b'\n_START_ARTICLE_\nBorut \xc5\xa0uklje\n_START_SECTION_\n\xc5\xbdivljenjepis\n_START_PARAGRAPH_\nLeta 1984 je diplomiral na Filozofski fakulteti Univerzi v Ljubljani iz filozofije in primerjalne knji\xc5\xbeevnosti. _NEWLINE_Do leta 1990 je pou\xc4\x8deval filozofijo in sociologiji na ve\xc4\x8d ljubljanskih srednjih \xc5\xa1olah, tistega leta pa je bil izvoljen v Dr\xc5\xbeavni zbor Slovenije na listi Socialisti\xc4\x8dne stranke Slovenije. Med letoma 1990 in 1992 je bil programski direktor RTV Slovenije, v letih 1992\xe2\x88\x921994 direktor vladnega urada za informiranje, v letih 1994\xe2\x88\x921996 minister za kulturo Republike Slovenije, v letih 1996\xe2\x88\x921999 generalni sekretar Vlade Republike Slovenije, v letih 1999\xe2\x88\x922001 minister za notranje zadeve Republike Slovenije in leta 2001 veleposlanik v ZRJ._NEWLINE_Leta 2004 je zbolel za rakom, ki ga je uspe\xc5\xa1no premagal. _NEWLINE_Danes je mednarodni svetovalec za podro\xc4\x8dje jugovzhodne Evrope in zahodnega Balkana. Je \xc4\x8dlan LDS.'